Mėnulio dievybė

Mėnulio dievybė, Mėnulio dievas – mitologijoje – dievas ar deivė, įkūnijanti Mėnulio simboliką. Priklausomai nuo kultūros šios dievybės reikšmė ir funkcijos skirtingos. Dažnai ji būna priešingos lyties negu Saulės dievybė, jos priešas kovoje dėl dangaus karalystės ar dangiškosios poros su Saulės dievybe narys. Pasaulio mitologijoje dažniau sutinkamos vyriškos Mėnulio dievybės, tačiau dėl didelės antikinės Europos mitologijos įtakos, kur vyrauja moteriškos Mėnulio deivės, Mėnulio dievybė dažniau asocijuojama su moterimi.

 Pasaulio mitologijose 

Žymesnės Mėnulio dievai ir dievybės, sietos su Mėnuliu:
 Selenė, Febė – graikų
 Luna – romėnų
 Mėnuo – lietuvių
 Jarilo – slavų
 Manis – skandinavų
 Hubal – senovės arabų
 Sinas – Mesopotamijos
 Čange – kinų
 Soma – indų
 Cukujomi – japonų
 Kojolšaukė, Mectli – actekų
 Mama Kila – inkų
 Igalukas – inuitų
 Iščela – majų
 Chonsas – egiptiečių